### | | | | --- | --- | | | | | --- | | **Byråd** 20. marts 2018 Sagsnr. 710-2017-1235 Dok.nr. 710-2018-59723 Sagsbehandler DPJBOJ | | 38.                 Opkrævning af gebyr for meddelelse om udlægsforretning - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om gebyrer og morarenter vedrørende visse ydelser, der opkræves af regioner og kommuner (gebyrloven) |

###

**SAGENS INDHOLD**

I denne sag skal Byrådet tage stilling til, om [adresse]
Kommune skal udnytte muligheden for at opkræve gebyr, når kommunen meddeler, at
der vil blive foretaget udlæg vedrørende ikke betalt ejendomsskat (fordring),
som inddrives af kommunen.

Folketinget har 14. december 2017 vedtaget, at kommunerne kan
opkræve gebyr, når der meddeles om udlægsforretninger vedrørende fordringer,
som inddrives af kommunen. Loven finder anvendelse på meddelelser om
udlægsforretninger, der er modtaget af skyldneren 1. januar 2018 eller senere.

Kommunerne overtog pr. 2. februar 2017 inddrivelsesopgaven
vedrørende ejendomsskatter. Kommunerne har i perioden fra overtagelse af
inddrivelsesopgaven og indtil vedtagelse af gebyrloven ikke haft mulighed for
at opkræve gebyrer.

Det kan oplyses, at Job og Økonomi forud for disse
meddelelser sender 2 rykkerskrivelser, som hver er tillagt et gebyr på 250 kr.
på krav over 500 kr. og 100 kr. for krav under 500 kr. Det er i de tilfælde,
hvor skyldneren efter at have modtaget 2. rykkerskrivelser fortsat ikke har
betalt restancen, at der meddeles om udlægsforretningen.

**VURDERING**

Kommunerne får mulighed for – men ikke pligt til – at
opkræve gebyrer på op til 450 kr., når der meddeles om udlægsforretninger. Dette
beløb svarer til de gebyrer, som SKAT efter gældende ret har opkrævet for tilsvarende
breve vedrørende fordringer, som inddrives af SKAT. Hertil kan det oplyses, at
kommunerne opkrævede et lignende gebyr, før opgaven med inddrivelse af
ejendomsskatter overgik til SKAT ultimo 2005. Ligeledes forventes det, at SKAT
vil fortsætte med at opkræve gebyret, når opgaven med opkrævning og inddrivelse
af ejendomsskat overgår til SKAT i 2021.

Det fremgår af bemærkningerne til lovforslaget, at det
sikres, at kommunerne kan løse inddrivelsesopgaven inden for de samme
økonomiske rammer, som SKAT har haft til at løse opgaven frem til det tidspunkt,
hvor inddrivelsen af ejendomsskatter m.v. overgik til kommunerne.

**ØKONOMI**

Job og Økonomi skønner, at der udsendes omkring 100
meddelelser om udlægsforretninger for hver af de 2 årlige rater for
ejendomsskatten. Det vil medføre en årligt indtægt på ca. 90.000 kr. ved et
gebyr på 450 kr.

I forbindelse med at inddrivelsesopgaven er overført til
kommunerne, er det vurderet, at det årlige ressourceforbrug i kommunerne vil
udgøre 35 årsværk, og kommunerne er derfor kompenseret med 18,6 mio. kr. via
DUT-midler fra og med 2017. Det svarer for Favrskov Kommune til, at kommunen
kompenseres med ca. 145.000 kr. årligt.

Hertil kommer udgifter til tilpasning af it-understøttelsen
i kommunerne samt uddannelse af kommunale opkrævningsmedarbejdere. Disse udgifter
afholdes af kommunerne.

Job og Økonomi vurderer, at Favrskov Kommunes udgifter til
inddrivelsesopgaven er dækket af kompensationen via DUT-midlerne og de afsatte
midler til den ekstraordinære indsats med at nedbringe restancemængden. Det
foreslås derfor, at eventuelle indtægter fra gebyret tilgår kassebeholdningen.

Gebyrlovens bestemmelse om at kommunerne får mulighed for at
opkræve det omtalte gebyr, giver ikke anledning til en regulering af
kommunernes bloktilskud.

**INDSTILLING**

Direktøren for Job og Økonomi indstiller til Byrådet:

1. At der opkræves gebyrer på 450 kr. for meddelelser om
udlægsforretninger.

2. At der gives en tillægsbevilling til indtægter på 90.000 kr. i 2018.

3. At der i budgettet for 2019-2020 indarbejdes et årligt indtægtsbudget på
90.000 kr.

**BESLUTNING**

***Økonomiudvalget, 13. marts 2018:***

Fraværende:Ingen

Indstilles godkendt.